Worcester F 80 Distinctiones

226 Saluare

Saluare.[[1]](#footnote-1) [1 Tim. 2:4]: Quod Deus *vult omnes homines saluos fieri*, patet primo quia dat omnibus communia documenta, Marc. vltimo [16:15]: *Euntes in mundum universum praedicate Evangelium omni creaturae.*

¶ Secundo, communia beneficia, Jac. 1[:5]: *Dat omnibus affluenter*. Matt. 5[:45]: *Solem suum facit oriri super bonos et malos*. Tercio, dat omnibus communia remedia, scilicet, sacramenta, Psal. [102:3]: *Qui propitiatur omnibus iniquitatibus vestris.* Matt. 11[:28]: *Venite ad me omnes qui laboratis*. Quarto, commune precium, Rom. 8[:32]: *Proprio Filio suo non pepercit, sed pro nobis omnibus tradidit* ipsum. Quinto, commune premium. Eccli. 24[:26]: *Transite ad me, omnes qui concupiscitis me*. Et 1 Cor. 15[:28]: *Ut* *sit Deus omnia in omnibus*. Si ergo eger facit voluntatem medici propter salutem corporalem, seruus voluntatem Domini propter mercedem temporalem, multo plus deberet fieri voluntas Dei propter salutem eternam, [1] Tim. 2[:4]: Ipse *vult omnes homines salvos fieri*. Psal. [43:5]: *Qui mandas salutes Jacob*.

1. Saluare ] Lambeth begins this chapter: Quod Deus velit… with the “Q” capitalized. [↑](#footnote-ref-1)